Jelaskan Bahan dari Soto mie dalam bahasa sunda

Aya sababaraha wanda jeung variasi resép soto mie, di antarana bisa dijieun tina bahan daging hayam, daging sapi, atawa jeroan sapi kawas babat, urat, atawa suku sapi. Kadang mie konéng tina tarigu téh diganti ku bihun atawa duanana dipaké. Panglengkepna bisa ditambahan kulub kentang nu dikeureutan, tomat, kulub endog hayam, kacang, jeung togé. Kuah kaldu dibanjurkeun kana campuran bahan nu bieu ditataan. Bahan panglengkep lianna bisa ditambahan jeruk mipis, sambel, goréng bawang, cuka, kécap amis, jeung emping.

Soto mie nu kawentar di Indonesia mah pituin ti daérah Bogor, Jawa Barat. Bahan utama soto mie Bogor nyaéta urat suku sapi, babat, mi, ditambah  risoles basajan nu eusina sayur jeung bihun, tomat, kol, kentang, jeung salédri. Soto mie ti ieu daérah geus kawentar malah masarakatna loba nu dagang ka luar kota.